આજરોજ તાપી જિલ્લાના સોનગઢ તાલુકાના ચિમકુવા પ્રાથમિક શાળાના યુવાન મુખ્ય શિક્ષક શ્રી પ્રદિપકુમાર રમણભાઈ ચૌધરી ને તેમના સામાજીક, શૈક્ષણિક અને કલા-સાંસ્કૃતિક પ્રવૃત્તિઓમાં આપેલા યોગદાનને બિરદાવતા આદરણિય પરમ પૂજ્ય સંત શ્રી મોરારીબાપુ ના હસ્તે ચિત્રકૂટ એવોર્ડથી સન્માન કરાયું હતું. પૂ. સંત શ્રી મોરારીબાપુએ સારસ્વતોનું સન્માન કરતા જણાવ્યું હતું કે ગુજરાતના પ્રાથમિક શિક્ષણના ક્ષેત્રે અમૂલ્ય યોગદાન આપતા શિક્ષકો પ્રત્યેક બાળકમાં રામ અને કૃષ્ણ નું દર્શન કરતા કરતા વશિષ્ઠ અને સાંદિપની બની જાય છે.